કોંગ્રેસના રાષ્ટ્રીય ઉપાધ્યક્ષ રાહુલ ગાંધીએ ગુજરાતમાં વિભિન્ન ચાર તબક્કામાં ૬૦થી વધુ જાહેર સભાને સંબોધીને પક્ષનો ઝંઝાવાતી પ્રચાર કર્યો. છેલ્લે છેલ્લે ગયા શુક્રવારે તેમણે પોરબંદર, સાણંદ, અમદાવાદ સ‌િહત અરવલ્લી અને પંચમહાલ ‌િજલ્લાનો બે દિવસનો પ્રવાસ ખેડ્યો. આ પ્રવાસમાં રાહુલ ગાંધીએ દશ જાહેર સભાને સંબોધી હતી. નિકોલના ભક્તિ મેદાનમાં યોજાયેલી જનસભામાં રાહુલ ગાંધીએ ‘જાદુગર’નો મામલો ઉઠાવીને ભાજપ અને ખાસ કરીને વડા પ્રધાન નરેન્દ્ર મોદી પર આકરા પ્રહાર કર્યા, જોકે તેમની ગુજરાતની ભાગ્યે જ કોઇ એવી સભા હશે કે જેમાં તેમણે આ મુદ્દાને યાદ નહીં કર્યા હોય. રાહુલ ગાંધીઅે લગભગ તમામ સભામાં ટાટા નેનોના મામલે ભાજપ સરકાર પર અાક્ષેપો કર્યા હતા. સંનિષ્ઠ કાર્યકરોનો એક મોટો વર્ગ એવું માનતો થયો છે કે રાહુલ ગાંધીએ જૂની-જૂની વાતો અને ચવાઇ ગયેલા મુદ્દાને આટલું બધું મહત્ત્વ આપવાની જરૂર ન હતી.